# 2026 ഫിഫ ലോകകപ്പ്

2026 ഫിഫ ലോകകപ്പ്| * ഫിഫ ലോകകപ്പ് 26
* Copa Mundial de la FIFA 2026
* Coupe du Monde de la FIFA 2026
 |
| --- |
|  |
| Tournament details |
| ആതിഥേയ രാജ്യങ്ങൾ |  കാനഡ  മെക്സിക്കോ  അമേരിക്കൻ ഐക്യനാടുകൾ |
| തീയതികൾ | ജൂൺ 11 – ജൂലൈ 19 |
| ടീമുകൾ | 48 (from 6 confederations) |
| വേദി(കൾ) | 16 (in 16 host cities) |
| ← 2022 *2030* → |

നാലുവർഷത്തിലൊരിക്കൽ നടക്കുന്ന, ഫിഫ ലോകകപ്പിന്റെ 23-ാം പതിപ്പാണ് **2026 ഫിഫ ലോകകപ്പ്**. 2026 ജൂൺ 11 മുതൽ ജൂലൈ 19 വരെയാണ് ഈ ടൂർണമെന്റ് നടക്കാനിരിക്കുന്നത്. യു.എസ്.എ.യിൽ പതിനൊന്ന്, മെക്സിക്കോയിൽ മൂന്ന്, കാനഡയിൽ രണ്ട് എന്നിങ്ങനെ 16 നഗരങ്ങളിലായാണ് മത്സരങ്ങൾ നടക്കുക. മൂന്ന് രാജ്യങ്ങൾ ആതിഥേയമരുളുന്ന ആദ്യത്തെ ഫുട്ബോൾ ലോകകപ്പാണിത്. മുൻപുണ്ടായിരുന്ന 32 ടീമുകളുടെ ഘടന വിപുലീകരിച്ച് 48 ടീമുകളെ ഉൾപ്പെടുത്തുന്നതും ഇതാദ്യമായാണ്. ക്വാർട്ടർ ഫൈനൽ മുതലുള്ള എല്ലാ മത്സരങ്ങളും ഉൾപ്പെടെ അറുപത് മത്സരങ്ങൾക്ക് അമേരിക്ക ആതിഥേയത്വം വഹിക്കുമ്പോൾ അയൽരാജ്യങ്ങളായ കാനഡയും മെക്സിക്കോയും 10 മത്സരങ്ങൾ വീതമാണ് ആതിഥേയത്വം വഹിക്കുന്നത്.

മോസ്‌കോയിൽ നടന്ന 68-ാമത് ഫിഫ കോൺഗ്രസിലെ അന്തിമ വോട്ടിങ്ങിൽ യുണൈറ്റഡ് 2026 ബിഡ് റിവൽ ബിഡ് ബൈ മൊറോക്കോയെ പരാജയപ്പെടുത്തി ആതിഥേയത്വം കരസ്ഥമാക്കി. 2002 ന് ശേഷം ഒന്നിലധികം രാജ്യങ്ങൾ ആതിഥേയത്വം വഹിക്കുന്ന ആദ്യ ലോകകപ്പാണിത്. 1970, 1986 ടൂർണമെന്റുകൾക്ക് ആതിഥേയത്വം വഹിച്ചതോടെ, മൂന്ന് തവണ പുരുഷ ലോകകപ്പിന് ആതിഥേയത്വം വഹിക്കുന്ന അല്ലെങ്കിൽ സഹ-ആതിഥേയത്വം വഹിക്കുന്ന ആദ്യ രാജ്യമായി മെക്സിക്കോ മാറും. 1994 -ലാണ് അമേരിക്ക അവസാനമായി ലോകകപ്പിന് ആതിഥേയത്വം വഹിച്ചത്. കാനഡ ഇതാദ്യമായാണ് പുരുഷ ടൂർണമെന്റിന് ആതിഥേയത്വമോ സഹ-ആതിഥേയത്വമോ വഹിക്കുന്നത്. 2022-ലെ ഖത്തർ ലോകകപ്പ് പതിവിൽ നിന്ന് വ്യത്യസ്തമായി നവംബർ, ഡിസംബർ മാസങ്ങളിലായി സംഘടിപ്പിച്ചെങ്കിലും ഇത്തവണ, പരമ്പരാഗത രീതിയിൽ ജൂൺ, ജുലൈ മാസങ്ങളിലായാണ് മത്സരങ്ങൾ ക്രമീകരിച്ചിരിക്കുന്നത്.

ആതിഥേയ രാജ്യങ്ങളായതിനാൽ കാനഡ, മെക്സിക്കോ, യു.എസ്.എ എന്നീ രാജ്യങ്ങൾ സ്വഭാവികമായ യോഗ്യത നേടി. കാബോ വെർഡെ, ജോർദാൻ, ഉസ്ബെക്കിസ്ഥാൻ, കുറകാവോ എന്നീ രാജ്യങ്ങൾ ഇതാദ്യമായാണ് ലോകകപ്പിൽ പങ്കെടുക്കുന്നത്. 2022-ൽ മൂന്നാമത്തെ തവണ കിരീടം നേടിയ അർജന്റീനയാണ് അവസാന ലോകകപ്പിലെ ജോതാക്കൾ.

യോഗ്യത നേടിയ ടീമുകളെയും അവരുടെ ആരാധകരുടെയും വിസ സംബന്ധിച്ച വിഷയങ്ങളിൽ യു.എസ്.എ സ്വീകരിച്ച നയം, ഇറാൻ - യു.എസ്.എ യുദ്ധസമയത്തുള്ള ഇറാൻ ടീമിന്റെ പങ്കാളിത്തം, ഫിഫ നിശ്ചയിക്കുന്ന ടിക്കറ്റ് വിലയിലെ മാറ്റങ്ങൾ എന്നീ പ്രതിസന്ധികൾ ഈ ടൂർണമെന്റിന്റെ സജ്ജീകരണസമയത്ത് ചർച്ചയായിരുന്നു.

## ഘടനയും വിപുലീകരണവും

2013 ഒക്ടോബറിൽ യുവേഫയുടെ അന്നത്തെ പ്രസിഡന്റായിരുന്ന മൈക്കൽ പ്ലാറ്റിനി, ടൂർണമെന്റ് ടീമുകളെ വിപുലീകരിച്ചു 40 ആക്കുവാൻ നിർദ്ദേശിച്ചിരുന്നു. തുടർന്ന് ഫിഫ പ്രസിഡന്റ് ജിയാനി ഇൻഫാന്റിനോയും 2016 മാർച്ചിൽ ഈ ആശയം നിർദ്ദേശിച്ചു. അങ്ങനെ 32 ടീമുകളുടെ ഘടനയിൽ നിന്ന് ടൂർണമെന്റിൽ പങ്കെടുക്കുന്നവരുടെ എണ്ണം വർദ്ധിപ്പിക്കാനുള്ള നിർദേശങ്ങൾ 2016 ഒക്ടോബർ 4 ന് പ്രഖ്യാപിച്ചു. നാല് വിപുലീകരണ ഓപ്ഷനുകളും പരിഗണിച്ചു:

* 40 ടീമുകളായി വികസിപ്പിക്കുക (5 ടീമുകളുടെ 8 ഗ്രൂപ്പുകൾ)-88 മത്സരങ്ങൾ
* 40 ടീമുകളായി വികസിപ്പിക്കുക (4 ടീമുകളുടെ 10 ഗ്രൂപ്പുകൾ)—76 മത്സരങ്ങൾ
* 48 ടീമുകളായി വികസിപ്പിക്കുക (32-ടീം പ്ലേഓഫ് റൗണ്ട് ആരംഭിക്കുന്നു)-80 മത്സരങ്ങൾ
* 48 ടീമുകളായി വികസിപ്പിക്കുക (3 ടീമുകളുടെ 16 ഗ്രൂപ്പുകൾ)-80 മത്സരങ്ങൾ

## ആതിഥേയ രാജ്യങ്ങളെ തിരഞ്ഞെടുക്കൽ

 2026 എഡിഷൻ ആതിഥേയരുടെ പ്രഖ്യാപനത്തിന് ശേഷം ലോകകപ്പ് ആതിഥേയരുടെ ഭൂപടം. ആറ് കോൺഫെഡറേഷനുകളുള്ള ലോക ഭൂപടം
## സമ്മാനങ്ങൾ

### സമ്മാനത്തുക

2026 ഏപ്രിലിൽ, പങ്കെടുക്കുന്ന ടീമുകൾക്ക് ഉൾപ്പെടെയുള്ള സമ്മാനത്തുകകൾ ഫിഫ സ്ഥിരീകരിച്ചു. ഈ ലോകകപ്പ് പതിപ്പിന്റെ ആകെ സമ്മാനത്തുക $871 ദശലക്ഷമായിരിക്കും (അവസാന പതിപ്പിനേക്കാൾ $431 ദശലക്ഷം വർധനവ്). In പ്രകടനത്തെ അടിസ്ഥാനമാക്കിയുള്ള സമ്മാനത്തുകകൾക്ക് പുറമേ, യോഗ്യ നേടിയ എല്ലാ ടീമുകൾക്കും യോഗ്യതാ തുകയായി $10 ദശലക്ഷവും, മത്സരത്തിന് മുൻപായി $2.5 ദശലക്ഷം പരിശീലനത്തിനുള്ള തുകയായും ലഭിക്കും.

ടൂർണമെന്റ് അവസാനം പോയിന്റ് പട്ടികയിലെ സ്ഥാനം അടിസ്ഥാനമാക്കി, പ്രകടനത്തിനുള്ള സമ്മാനത്തുകകൾ| സ്ഥാനം | ടീമുകൾ | തുക (ദശലക്ഷത്തിൽ) |
| --- | --- | --- |
| ഒരു ടീമിന് | ആകെ |
| ജേതാക്കൾ | 1 | $50 | $50 |
| രണ്ടാം സ്ഥാനം | 1 | $33 | $33 |
| മൂന്നാം സ്ഥാനം | 1 | $29 | $29 |
| നാലാം സ്ഥാനം | 1 | $27 | $27 |
| 5–8 സ്ഥാനങ്ങൾ (ക്വാർട്ടർ ഫൈനൽ) | 4 | $19 | $76 |
| 9–16 സ്ഥാനങ്ങൾ (റൗണ്ട് ഓഫ് 16) | 8 | $15 | $120 |
| 17–32 സ്ഥാനങ്ങൾ (റൗണ്ട് ഓഫ് 32) | 16 | $11 | $176 |
| 33–48 സ്ഥാനങ്ങൾ (ഗ്രൂപ്പ് ഘട്ടം) | 16 | $9 | $144 |
| ആകെ | 48 | $655 |

### വ്യക്തിഗത & ടീം പുരസ്കാരങ്ങൾ

ടൂർണമെന്റിന്റെ അവസാനത്തിൽ താഴെപ്പറയുന്ന പുരസ്കാരങ്ങൾ പ്രഖ്യാപിക്കും.

* ഗോൾഡൻ ബൂട്ട്: ടൂർണമെന്റിൽ ഏറ്റവും കൂടുതൽ നേടിയതിനുള്ള പുരസ്കാരം.
* ഗോൾഡൻ ഗ്ലൗവ്: ടൂർണമെന്റിലെ മികച്ച ഗോൾകീപ്പർക്കുള്ള പുരസ്കാരം.
* ഗോൾഡൻ ബോൾ: ടൂർണമെന്റിലാകമാനം മികച്ച പ്രകടനം കാഴ്ചവെച്ചതിനുള്ള പുരസ്കാരം.
* ഫിഫ യങ് പ്ലെയർ പുരസ്കാരം: 21 വയസ്സിൽ താഴെയുള്ള, ടൂർണമെന്റിലാകമാനം മികച്ച പ്രകടനം കാഴ്ചവെച്ചതിനുള്ള പുരസ്കാരം.
* ഫിഫ ഫെയർ പ്ലേ ട്രോഫി: നോക്കൗട്ട് ഘട്ടത്തിലെത്തിയ, മികച്ച അച്ചടക്കനിലവാരം പുലർത്തിയ ടീമിനുള്ള പുരസ്കാരം.

## അവലംബം

## പുറം കണ്ണികൾ

* FIFA World Cup 2026, ഫിഫയുടെ ഔദ്യോഗിക വെബ്സൈറ്റ്